**8 Лек**

**Бизнес коммуникацияның ғылыми негіздері**

**Сөз – коммуникациялық қатынастың төркіні**

Таза да мәдениетті сөйлеу шешендікке жетелейтін үлгі. Көркем эстетикалық дарындылықтың іс-әректтілігінен танылатын тәжірибенің түрлері, жинақтала келе рухани мәдениеттіліктің жоғарғы сапасын ашады. Дербес психологиялық ерекшелік пен қабілеттілік артқан сайын адамның мәдени танымдылығы да әртараптана береді. Осының негізінде тұжырымдалған ой-сана қозғалысының даму қарқыны философиялық түйіндер реттілігін құрайды. Әсіресе, шығармашыл тұлғаның еркін ойлау артықшылығының түпкі мақсаты көрермен не оқырманға, көпшілікке, сахналық қойылым мен театрландыруға бағытталады. Сондағы міндет пен жауапкершілік сезімі толғанысқа ұшыраған сайын, көрермен реакциясын қадағалау болып табылады. Өйткені, нәтиже-қорытынды жауаптың тәлімгерлері, әлеуметтік болмыстың ой-таным субьектілері солар.